Diari Oficial de la Generalitat Valenciana


Sumari del DOGV 2258, del 03-05-1994 (1994/831299)

ACORD de 26 d'abril de 1994, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament de Mislata (València).
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2258

Data del DOGV
:   03-05-1994

Secció del DOGV
:   ALTRES DISPOSICIONS

Número del document
:   1994/831299


Data del document
:   26-04-1994

Organisme emissor
:   Conselleria d'Administració Pública

Tipus de document
:   Acord

ACORD de 26 d'abril de 1994, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament de Mislata (València). [94/2713]  
El Govern Valencià, en la reunió del dia 26 d'abril de 1994, adoptà l'acord següent:  
L'Ajuntament de Mislata, després de l'aprovació del projecte d'obres i el compliment de la resta dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte de zona boulevard carrer de l'Hospital, respecte del sòl urbà.  
Aquesta declaració d'urgent ocupació es justifica en el fet que l'obra està inclosa en el Pla Provincial d'Obres i Serveis de la Diputació Provincial per a 1994 i, per tant, cal que l'ajuntament dispose dels terrenys com més prompte millor ja que la seua demora pot suposar la pèrdua de la subvenció corresponent.  
Sotmès l'expedient d'expropiació forçosa a informació pública, alguns dels afectats han presentat al·legacions, les quals han estat resoltes per l'Ajuntament, en sessió plenària de 25 de novembre de 1993.  
El tràmit del procediment s'ha fet d'acord amb la Llei d'Expropiació Forçosa i el seu reglament.  
Per tot això, fent ús de les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 de la Llei de la Generalitat Valenciana 5/1983, de 30 de desembre, i a proposta del Conseller d'Administració Pública, el Govern Valencià  
ACORDA:  
Declarar la urgent ocupació dels béns i drets subjectes a expedient d'expropiació forçosa instruït per l'Ajuntament de Mislata per a l'execució del Projecte de Zona boulevard carrer de l'Hospital, respecte del sòl urbà.  
Llista de béns afectats  
Parcel·la núm. 1  
Situada a la partida del Quint, paral·lela al carrer de l'Hospital, al tram comprés entre la prolongació del carrer del Quint i la del carrer de la Mare de Déu dels Desemparats, de 393'65 m2. Límits: al nord, amb la resta de la parcel·la de la qual se segrega, al sud, amb vials del carrer de l'Hospital, de propietat municipal, a l'est, amb la sèquia de Mislata (Braç dels Franchs), i a l'oest, amb la resta de la parcel·la de la qual se segrega, afectada per expedient expropiatori.  
Aquesta finca es descrivia en l'aprovació inicial sota les finques setena i vuitena.  
És part d'una finca registral de major cabuda, la número 874, que fou adquirida pel Sr. Alfredo Vidal Arnau i esposa, el dia 9 d'abril de 1976, i inscrita en el Registre de la Propietat número 13, en el tom 211, llibre 6, foli 179, inscripció segona.  
Titulars: Sr. Alfredo Vidal Arnau i Sra. Carmen Luján Martínez.  
Domicili: Gran Via Marquès del Túria, 53-15a, Valencia.  
Parcel·la núm. 2  
Parcel·la de terreny al terme de Mislata, a la zona del Quint, zona paral·lela al carrer de l'Hospital, al tram comprès entre la prolongació del carrer del Quint i la de la Mare de Déu dels Desemparats, de 843'13 m2.  
Límits: al nord i a l'oest, amb la sèquia de Mislata, al sud, amb terrenys de propietat municipal, avui, carrer de l'Hospital, i a l'est, amb la resta de la finca de la qual se segrega.  
Aquesta finca es descrivia en l'aprovació inicial sota les finques novena i desena.  
Es part d'una finca de major cabuda, inscrita en el Registre de la Propietat de València, antic Nord, en el tom 180, llibre 24 de Mislata, foli 146, finca 2037, inscripció primera.  
Titular: Sra. María Socorro Sanchis Palacios.  
Domicili: Sant Pere, núm. 3, Mislata.  
Parcel·la núm. 3  
Distintes porcions de la sèquia de Mislata, situades a la partida del Quint, zona situada paral·lelament al carrer de l'Hospital, d'una superfície total de 88,85 m2.  
Aquesta finca es descrivia en l'aprovació inicial com a finques quarta, cinquena i sisena.  
Titular: sèquia de Mislata.  
Domicili: Sant Calze, núm. 1, Valencia.  
Aquest acord es publicarà en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins al moment d'estendre'n l'acta prèvia, puguen formular per escrit davant l'Ajuntament de Mislata al·legacions a l'efecte de corregir les possibles errades que s'hagen produït en enunciar els béns afectats per la urgent ocupació.  
Contra aquest acord, que posa fi a la via administrativa, és procedent interposar, després de la comunicació prèvia preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de l'esmentada Llei 30/1992), sense perjudici que les persones interessades exercesquen qualsevol altre recurs que consideren oportú.  
Valencia, 26 d'abril de 1994.  
El conseller secretari del Govern Valencià,  
LUIS BERENGUER FUSTER